**Vasco Joaquim Rocha Vieira** (kiin.: 韋奇立; Jyutping: *Wai4 Kei4-laap6*; s. 16. elokuuta 1939) on portugalilainen entinen upseeri, joka toimi portugalilaisen Macaon viimeisenä kuvernöörinä.

Tausta ja yksityiselämä
-----------------------

Rocha Vieira syntyi vuonna 1939. Vuosi tämän jälkeen perhe muutti Mosambikiin. Vuonna 1976 Rocha Vieira meni naimisiin Maria Leonor -nimisen naisen kanssa. Parilla on kolme lasta.

Ura sotilaana ja poliitikkona
-----------------------------

Rocha Vieira on koulutukseltaan insinööri. Hän aloitti sotilasopintonsa vuonna 1969, ja hänet ylennettiin prikaatikenraaliksi vuonna 1984 ja kenraaliksi vuonna 1987. Hän työskenteli vuosina 1969–1973 Lissabonin kaupunginhallinnossa. Vuosina 1974–1975 hän työskenteli Macaon hallinnossa virkamiehenä. Tämän jälkeen hän toimi Portugalin armeijassa esikuntapäällikkönä. Hän oli vuoden 1974 Neilikkavallankumouksen jälkeen perustetun vallankumousneuvoston jäsen vuosina 1976–1978. Vuosina 1986–1991 hän toimi Azoreista vastaavana ministerinä.

### Macaon kuvernöörinä

Vuonna 1991 hänestä tuli Macaon kuvernööri, jossa virassa hän toimi vuoteen 1999 asti, jolloin Macao luovutettiin Kiinalle, ja siitä tuli Macaon erityishallintoalue.

Kuvernöörinä Rocha Vieira toimi paikallishallituksen päämiehenä ja teki mm. vuonna 1999 valtiovierailun Viroon.

Macaon jälkeen
--------------

Kuvernöörinkautensa jälkeen Rocha Vieira on toiminut mm. Portugalin sähköverkoista vastaavan Energias de Portugal -yrityksen tarkastuskomiteassa. Syyskuussa 2019 uutisoitiin, että entinen kuvernööri on saanut viimeisen 19 vuoden ajan valtiolta eläkettä 13 607 euroa kuukaudessa. Eläkettä voidaan leikata tai poistaa kokonaan, mikäli Rocha Vieira valitaan esim. poliittiseen luottamustehtävään.

Vuonna 2016 julkaistiin kirja nimeltä *O 25 de Novembro e a Democratização Portuguesa* (suom. *"Marraskuun 25. ja Portugalin demokratisaatio"*), jonka yksi kirjoittajista Rocha Vieira on.

Kunnianosoituksia
-----------------

### Portugalilaiset

* Tornin ja miekan sotilaallinen ritarikunta (2015)
* Henrik Purjehtijan ritarikunta (2001)
* Kristuksen veljeskunta (1996)
* Avizin sotilaallinen ritarikunta (1981)

Lähde:

### Ulkomaalaiset

* Rio Brancon ritarikunta (Brasilia)
* Kansallinen ansioritarikunta (Ranska)
* Legion of Merit (USA)

Lähde:

Lähteet
-------

1. ↑  Rocha Vieira *Correio da Manhã*.  15.1.2012. Viitattu 23.1.2024. (portugaliksi)
2. ↑  Vasco Joaquim Rocha Vieira (pdf) *Energias de Portugal*. Viitattu 13.2.2022. (portugaliksi)
3. ↑  The Prime Minister Meets Macao Governor Vasco Joaquim Rocha Vieira *Eesti Vabariigi Valitsus*.  5.7.1999. Viitattu 23.1.2024. (englanniksi)
4. ↑  Former Portuguese Macau governors with some of the highest lifetime pensions *Macau Business*.  2.9.2019. Viitattu 23.1.2024. (englanniksi)
5. ↑  O 25 de Novembro e a Democratização Portuguesa *Gradiva*.  2024. Viitattu 23.1.2024. (portugaliksi)
6. ↑  ENTIDADES NACIONAIS AGRACIADAS COM ORDENS PORTUGUESAS *Página Oficial das Ordens Honoríficas Portuguesas*.  2023. Viitattu 19.12.2023. (portugaliksi)
7. ↑  Macau University of Science and Technology confers 2021 Honorary Doctorate Degree upon 8 Outstanding Individuals *Macau University of Science and Technology*.  2021. Viitattu 19.12.2023. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Portugali

 |
|  |
| Muut | 
* SNAC
* IdRef

 |

 |